EkBass/fiwiki-20250220-pages-articles huggingface dataset:
Fredrik Vilhelm

Fredrik Vilhelm voi tarkoittaa ainakin seuraavia henkilöitä: * Fredrik Vilhelm, Brandenburgin ”Suuri vaaliruhtinas” (1640–1688) * Fredrik Vilhelm I, Preussin kuningas 1713–1740 * Fredrik Vilhelm II, Preussin kuningas 1786–1797 * Fredrik Vilhelm III, Preussin kuningas 1797–1840 * Fredrik Vilhelm IV, Preussin kuningas 1840–1861 * Fredrik Vilhelm I, Hessenin vaaliruhtinas 1847–1866.
Curien laki

Curien laki on paramagneettisten aineiden magnetoitumista koskeva laki. Paramagneettisen aineen atomeilla on pysyvä magneettinen momentti. Heikossa ulkoisessa magneettikentässä lämpöliike estää niiden järjestäytymisen, mutta vahvassa kentässä niiden magneettiset momentit järjestäytyvät kentän suuntaisiksi. Jos vain pieni osa atomeista on järjestäytyneitä, aineen magnetoituman ja ulkoisen kentän välinen riippuvuus saadaan Curien laista: M= \frac {DN}{VT} H, missä D on ainevakio, M aineen magnetoituma ja H magneettikentän voimakkuus. Curien laki vastaa PTV-systeemiä. Kappaleen tällöin saama magneettinen momentti saadaan kertomalla tämä sen tilavuudella tai voidaan laskea myös seuraavasti: \mu = \frac {DN}{T} H. Laki on saanut nimensä keksijänsä, Pierre Curien mukaan. Curien laki pätee vain ideaalitapauksille ja tarkemmin paramagneettisen aineen käyttäytymistä kuvaa Curien–Weissin laki. == Lähteet == * Napari, Ismo. Termofysiikan perusteet. Helsingin yliopisto. 2008. Luokka:Magnetismi Luokka:Termodynamiikka Luokka:Fysiikan lait
Douglas Hofstadter

Douglas Hofstadter (s. 15. helmikuuta 1945) on yhdysvaltalainen tietoisuuden tutkija ja viihdematematiikan kansantajuistaja, Nobelin palkinnon saaneen fyysikko Robert Hofstadterin poika. Hänen kirjansa Gödel, Escher, Bach: an Eternal Golden Braid voitti Pulitzerin palkinnon vuonna 1980. Vuosina 1981–1983 Hofstadter julkaisi Scientific American -lehdessä kolumnia Metamagical themas. Ne käsittelivät muun muassa meemin käsitettä, Rubikin kuutiota, ihmisen kykyä käsittää suuria lukuja, seksistisiä ennakko-oletuksia, paranormaaleja ilmiöitä koskevien uskomusten leviämistä sekä vangin dilemmaa. Palstan nimi oli anagrammi Martin Gardnerin samassa lehdessä aikaisemmin ylläpitämän viihdematematiikkakolumnin nimestä Mathematical games. Kolumnit on myöhemmin julkaistu koottuna saman nimiseksi kirjaksi. == Teokset == * Gödel, Escher, Bach: an Eternal Golden Braid (1979), ISBN 0-465-02656-7) * Metamagical Themas (kokoelma Scientific Americanissa julkaistuja kolumneja) (1985), ISBN 0-465-04566-9 * Ambigrammi: un microcosmo ideale per lo studio della creatività (italiaksi), ISBN 88-7757-006-7 * Fluid Concepts and Creative Analogies, ISBN 0-465-02475-0 * Rhapsody on a Theme by Clement Marot. The Grace A. Tanner Lecture in Human Values, 1995 * Le Ton beau de Marot: In Praise of the Music of Language, ISBN 0-465-08645-4 * Eugene Onegin: A Novel Versification (1999), ISBN 0-465-02094-1 * I Am a Strange Loop (2007), ISBN 0-465-03078-5 Luokka:Mielenfilosofit Luokka:Yhdysvaltalaiset tieteilijät Luokka:Yhdysvaltalaiset tietokirjailijat Luokka:Vuonna 1945 syntyneet Luokka:Elävät henkilöt Luokka:Kirjallisuuden Pulitzer-palkinnon saaneet
FIFA 09

FIFA 09 (tunnettu myös nimillä FIFA Football 09 ja FIFA Soccer 09) on EA Sportsin FIFA-jalkapallopelisarjan vuonna 2008 julkaistu kuudestoista osa. Pelin on kehittänyt vancouverilainen EA Canada -pelistudio. Peli julkaistiin useille alustoille. == Kansi == FIFA 09:n kannessa on Ronaldinhon lisäksi toinen vaihteleva pelaaja, riippuen alueesta. Nämä pelaajat ovat: * Espanja: Gonzalo Higuaín (Real Madrid) * Saksa: Kevin Kurányi (FC Schalke 04) * Venäjä: Andrei Aršavin (FK Zenit Pietari) * Britannia: Wayne Rooney (Manchester United) ja Steven Gerrard (Liverpool) * Ranska: Franck Ribéry (Bayern München) * Unkari: Balázs Dzsudzsák (PSV) == Pelin ominaisuudet == Peliin on lisätty Be a Pro -pelimuoto, missä pelaaja ohjaa koko joukkueen sijasta vain yhtä pelaajaa kentällä. === Moninpeli === Kuten edellisiäkin FIFA-pelejä, FIFA 09:a pystyy pelaamaan myös Internetissä. Otteluissa voi olla enintään 10 pelaajaa 5 vastaan 5 -periaatteella. Tämän mahdollistava Be a Pro -pelimuoto ei ole kuitenkaan tulossa myyntiversioon, vaan se tulee ladattavaksi konsolien kauppapaikoille 6–8 viikon päästä pelin julkaisusta. Jokaista kenttäpelaajaa ohjaa siis oikea ihminen. 5 vastaan 5 -pelimuoto tulee kuitenkin vain Pohjois- Amerikkaan ja Eurooppaan, ei Australiaan. Konsolipelaajat pystyvät myös verkon kautta päivittämään kokoonpanonsa. FIFA-sarjan tuottaja Joe Booth on kertonut, että heidän tavoitteensa on tehdä täysi 11 vastaan 11 pelaajan peli, jossa jokainen ihminen ohjaa yhtä pelaajaa. EA uskoo tämän olevan mahdollista vuonna 2010. Ainoastaan PlayStation 3-konsolille on tarjolla FIFA Interactive World Cup -verkkopelimuoto. == Joukkueet == === Sarjat === FIFA 09:ssa on 30 pelattavaa sarjaa joukkueineen: * A-League² * Bundesliga * Jupiler League * Campeonato Brasileiro Série A * 1. liga² * Superligaen * Eredivisie * Premier League1 * Football Championship * Football League One * Football League Two * Ligue 1 * * Bundesliga * 2. Bundesliga * League of Ireland² * Serie A * Serie B * K-League * Major League Soccer * Primera División * Tippeligaen * Ekstraklasa * bwinLiga * Premier League * Primera División * Segunda División * Allsvenskan * Super League * Süper Lig ²Ei FIFA 07:ssä. === Muut joukkueet === Edellä mainittujen sarjojen ulkopuolelta mukana ovat seuraavat joukkueet: * Boca Juniors * River Plate * Fortaleza * Ponte Preta * Santa Cruz * São Caetano * AEK * Olympiakos * PAOK * Arka Gdynia * Górnik Łęczna * Pogoń Szczecin * Polonia Warszawa * Wisła Płock * Orlando Pirates * Kaizer Chiefs * Mamelodi Sundowns * La Chaux-de-Fonds * Lausanne-Sport * Lugano * Classic XI * World XI Sekä seuraavat maajoukkueet: * * * * * * * * * * * * * * * * * * * * * * * * * * * * * * * * * * * * * * * * * * * == Aiheesta muualla == * Pelin virallinen sivusto * FIFPlay Luokka:FIFA-pelit Luokka:Vuoden 2008 videopelit Luokka:PlayStation 2 -pelit Luokka:PlayStation 3 -pelit Luokka:PlayStation Portable -pelit Luokka:Wii-pelit Luokka:Nintendo DS -pelit Luokka:Windows- pelit Luokka:Xbox 360 -pelit Luokka:Java ME -pelit
Teekkarien elokuvakerho Montaasi

Teekkarien elokuvakerho Montaasi on Espoossa toimiva kaikille avoin elokuvakerho. Montaasin toiminta perustuu muista Suomen elokuvakerhoista poiketen omaehtoiseen elokuvien tekemiseen. Kerho muun muassa järjestää kursseja elokuvataiteesta ja -tekniikasta sekä vuokraa jäsenilleen kalustoa. Montaasi myös järjestää kahdesti vuodessa elokuvanäytöksiä koulutuskeskus Dipolissa Otaniemessä. ==Toiminta== Montaasi perustettiin vuonna 1957 lähtökohtanaan elokuvan tekemisen ja ilmaisun tarve. Yksi perustajista oli Risto Jarva, joka myöhemmin ryhtyi ammattimaiseksi elokuvaohjaajaksi. Kurssitoiminta oli tärkeässä osassa jo kerhon alkuaikoina. Montaasi järjesti elokuvantekemisen peruskurssin vuosittain jo ennen kuin virallinen elokuva- alan koulutus käynnistyi Ateneumin kamerataiteen osastolla 1959. Kerho laajensi toimintaansa 1960-luvulla säännöllisiin elokuvaesityksiin. Kino Dipoli -nimellä tunnetussa esityssarjassa esitettiin 20 elokuvaa lukukaudessa yli 30 vuoden ajan. Vuonna 2001 esitysarja joduttiin lopettamaan katsojamäärän supistuttua. Nykyään esitysten perinnettä jatkavat kaksi kerta vuodessa järjestettävät Kino Dipoli -ilmaisnäytökset. == Katso myös == * montaasi * Pekka Hyytiäinen == Lähteet == == Aiheesta muualla == *Montaasin kotisivut *Risto Jarva -seura ===Kirjallisuutta=== * Luokka:Teekkarikulttuuri Luokka:Suomalaiset elokuva-alan järjestöt
Kaukalopikaluistelu talviolympialaisissa 2002

Vuoden 2002 talviolympialaisten kaukalopikaluistelussa kilpailtiin yhteensä kahdeksassa tapahtumassa. Kilpailut järjestettiin Salt Lake Ice Centerissä. ==Miehet== ===500 metriä=== Mitali Urheilija Aika Kultaa Marc Gagnon 49,802 Hopeaa Jonathan Guilmette 49,994 Pronssia Rusty Smith 50,027 ===1000 metriä=== Mitali Urheilija Aika Kultaa Steven Bradbury 1.29,109 Hopeaa Apolo Anton Ohno 1.30,160 Pronssia Mathieu Turcotte 1.30,563 ===1500 metriä=== Mitali Urheilija Aika Kultaa Apolo Anton Ohno 2.18,541 Hopeaa Li Jiajun 2.18,731 Pronssia Marc Gagnon 2.18,806 ===5000 metrin viesti=== Mitali Urheilija Aika Kultaa Kanada (Éric Bédard, Marc Gagnon, Jonathan Guilmette, François-Louis Tremblay, Mathieu Turcotte) 6.51,579 Hopeaa Italia (Michele Antonioli, Maurizio Carnino, Fabio Carta, Nicola Franceschina, Nicola Rodigari) 6.56,327 Pronssia Kiina (Li Jiajun, An Yulong, Li Ye, Feng Kai, Guo Wei) 6.59,633 ==Naiset== ===500 metriä=== Mitali Urheilija Aika Kultaa Yang Yang (A) 41,187 Hopeaa Jevgenija Radanova 42,252 Pronssia Wang Chunlu 43,272 ===1000 metriä=== Mitali Urheilija Aika Kultaa Yang Yang (A) 1.36,391 Hopeaa Ko Gi-Hyun 1.36,427 Pronssia Yang Yang (S) 1.42,320 ===1500 metriä=== Mitali Urheilija Aika Kultaa Ko Gi-Hyun 2.31,581 Hopeaa Choi Eun-Kyung 2.31,610 Pronssia Jevgenija Radanova 2.31,793 ===3000 metrin viesti=== Mitali Urheilija Aika Kultaa Etelä-Korea (Choi Min- Kyung, Joo Min-Jin, Park Hye-Won, Choi Eun-Kyung) 4.12,793 Hopeaa Kiina (Yang Yang (A), Yang Yang (S), Wang Chunlu, Sun Dandan) 4.13,236 Pronssia Kanada (Isabelle Charest, Marie-Eve Drolet, Amelie Goulet-Nadon, Alanna Kraus, Tania Vicent) 4.15,738 2002 Luokka:Talviolympialaiset 2002
Bob Uecker

Bob Uecker (26. tammikuuta 1934 Milwaukee, Wisconsin – 16. tammikuuta 2025) oli yhdysvaltalainen baseballpelaajaBaseball Almanac: Bob Uecker Stats ja urheiluselostaja. Aktiiviuransa aikana Uecker pelasi kuusi kautta MLB:ssä seuroinaan Atlanta/Milwaukee Braves, St. Louis Cardinals ja Philadelphia Phillies.Baseball Hall of Fame: 2003 Ford C. Frick Award Winner Bob Uecker Vuonna 1971 hänet pyydettiin kommentaattoriksi baseballotteluihin ja lopulta hän alkoi selostaa yksinään.Radio Hall of Fame: Bob Uecker ABC:n Monday Night Baseball -lähetyksiä hän selosti 1970- ja 1980-luvuilla. Uecker oli myös koomikko ja hän esiintyikin Johnny Carsonin The Tonight Show'ssa noin 100 kertaa. Näyttelijänä hänellä oli päärooli ABC:n komediasarjassa Mr. Belvedere. Bob Uecker nimettiin Radio Hall of Fameen vuonna 2001, ja hän pääsi selostajana Baseball Hall of Fameen vuonna 2003usatoday.com: Uecker moves to front row in baseball Hall of Fame. ==Bibliografia== * * ==Lähteet== ==Aiheesta muualla== * Bob Uecker Tribute Page Luokka:Yhdysvaltalaiset urheiluselostajat Luokka:Radio Hall of Fame Luokka:Yhdysvaltalaiset baseballpelaajat Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1934 syntyneet Luokka:Vuonna 2025 kuolleet
Markku Lappalainen

Markku Lappalainen (s. 1955) on suomalainen kirjailija ja toimittaja. Hän toimi Journalisti-lehden päätoimittajana 2009–2018. Lappalainen on työskennellyt myös Turun Sanomien toimittajana ja vuodesta 1999 freelancetoimittajana. Hän on erikoistunut luontoasioiden käsittelyyn ja kirjoittanut useita luontoaiheisia teoksia, muun muassa yhteistyössä valokuvaaja Hannu Hautalan kanssa. Lappalaisen lepakoista kertova teos Lepakot: salaperäiset nahkasiivet (Tammi 2001) oli Tieto-Finlandia-ehdokas. Se valittiin WWF Suomen Vuoden luontokirjaksi vuonna 2002. ==Lähteet== Luokka:Suomalaiset päätoimittajat Luokka:Suomalaiset tietokirjailijat Luokka:Vuonna 1955 syntyneet Luokka:Elävät henkilöt
Manu Kontula

Emanuel (Manu) Kontula (7. syyskuuta 1873 Luumäki – 25. tammikuuta 1931 Kuusankoski) oli suomalainen poliitikko, joka toimi SDP:n kansanedustajana vuosina 1924–1927. == Elämä == Luumäen Hirvikalliossa syntyneen Manu Kontulan vanhemmat olivat mylläri Tuomas Kontula (1835-1913) ja Anna Juntto (1830-1888). Hän työskenteli muun muassa renkinä, myllärinä ja paperityömiehenä Voikkaan paperitehtaalla. Vuonna 1904 Kontula osallistui kuuluisaan Voikkaan lakkoon, jonka seurauksena hän menetti työpaikkansa ja lähti siirtolaiseksi Yhdysvaltoihin. Työskenneltyään vuoden verran kaivosmiehenä Kontula palasi kotimaahansa ja sai työpaikan Kymintehtaalta. Vuodesta 1917 hän työskenteli Iitin elintarvikelautakunnan palkkaamana elintarviketarkastajana. Pasifistina Kontula pysytteli sivussa sisällissodan tapahtumista. Maltillisena sosialidemokraattina tunnettu Kontula onnistui sodan jälkeen välttämään myös valkoisten rankat kostotoimet. Maaliskuussa 1919 Kontula sai 400 markkaa sakkoa levitettyään sosialidemokraattien Sorron yöstä nouskaa! -vaalijulistusta. Tapauksen johdosta elintarvikelautakunta erotti hänet ja samalla Kontula perheineen häädettiin Kymi Oy:n omistamasta asunnosta. Tämän jälkeen Kontula toimi Kuusankosken työväentalon vahtimestarina ja työväenyhdistyksen taloudenhoitajana. Kontula oli perustamassa Kuusankosken työväenyhdistystä vuonna 1903 ja hän vaikutti myös Suomen Paperiteollisuustyöväen Liitossa sen perustamisesta lähtien. Kontula oli Iitin kunnanvaltuuston jäsen ja Kuusankosken kuntaa perustettaessa 1921 hänet valittiin kunnanvaltuuston puheenjohtajaksi, jota tehtävää hän hoiti kuolemaansa saakka. Vuonna 1924 Kontula nousi kansanedustajaksi varasijalta, kun August Kuusisto paljastui vaalikelvottomaksi. Kontula oli myös presidentin valitsijamiehenä 1925. Kontula kuoli lyhyen sairauden jälkeen tammikuussa 1931. Hänet on haudattu Kuusankosken hautausmaahan. == Perhe == Manu Kontulan puoliso oli Valkealasta kotoisin ollut Ida Ilomäki (1881-1960), jonka kanssa hän avioitui vuonna 1901. Heidän poikansa oli huoltotoimenjohtaja Arvi Kontula, joka on kansanedustaja Anna Kontulan isoisä. == Teokset == * == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Iitin kunnanvaltuutetut Luokka:Kuusankosken kaupunginvaltuutetut Luokka:Uudenmaan vaalipiiri Luokka:Vuonna 1873 syntyneet Luokka:Vuonna 1931 kuolleet
Kustaa Kopila

Kustaa ”Kusti” Kopila (8. elokuuta 1884 Jokioinen – 21. toukokuuta 1950 Vanaja) oli suomalainen poliitikko ja teatterinjohtaja, joka toimi SDP:n kansanedustajana vuosina 1910–1911. == Elämä == Jokioisten Pellilässä syntyneen Kustaa Kopilan vanhemmat olivat torppari Kaarle Kopila (1845-1932) ja Somerosta kotoisin ollut Kustaava Topintytär (1846-1918). Kansakoulun käytyään hän oli maataloustöissä Jokioisten kartanossa. Vuonna 1906 Kopila osallistui paikallisten torpparien edustajana Tampereen torpparikokoukseen. Myöhemmin samana keväänä hänet valittiin Jokioisten torpparilakon lakkotoimikunnan puheenjohtajaksi. Kopila sai yhdessä neljän muun lakkolaisen kanssa vankeustuomion, kun heidän katsottiin estäneen toisia torppareita menemästä päivätöihin. Vuonna 1907 Jokioisten kartano erotti Kopilan työpaikastaan. Hämeen Voiman mukaan syynä oli muun muassa hänen jäsenyytensä työväenyhdistyksessä, vaikka lakon päättäneessä sopimuksessa kiellettiin työantajaa puuttumasta poliittisiin toimintavapauksiin. Erottamisensa jälkeen Kopila toimi sosialidemokraattisen kunnallisjärjestön kiertävänä puhujana ja Jokioisten Työväen Osuuskaupan hoitajana. Vankeustuomiota puitiin ylemmissä oikeusasteissa ja lopulta hän suoritti kuukauden mittaisen rangaistuksensa Hämeenlinnan lääninvankilassa syksyllä 1909. Vuonna 1910 Kopila valittiin eduskuntaan. Hän uusi paikkansa seuraavissa vaaleissa, mutta pyysi sairauden vuoksi vapautusta edustajantoimestaan jo maaliskuussa 1911. Kopilan tilalle eduskuntaan nousi Otto Marttila. Syksyllä 1914 hän lähti siirtolaiseksi Yhdysvaltoihin. Kopila asettui Massachusettsin Norwoodiin, jossa hän toimi Amerikan Suomalaisen Sosialistijärjestön kiertävänä puhujana vuoteen 1920 saakka. Kotimaahan palattuaan Kopila työskenteli jälleen kiertävänä puhujana sekä kauppa-apulaisena ja kaupanhoitajana Ypäjällä ja Aurassa. Innokkaana teatteriharrastajana tunnettu Kopila muutti vuosikymmenen jälkipuoliskolla Viipuriin, josta käsin hän toimi kiertävien teatteriseurueiden näyttämönjohtajana, näyttelijänä ja ohjaajana. Kopila oli myös Viipurin läänin läntisen vaalipiirin sosialidemokraattisen piirijärjestön puhujana. 1930-luvun alussa Kopila palasi Hämeeseen toimien muun muassa Harvialan työväenyhdistyksen näyttämön johtajana ja ohjaajana. Myöhemmin hän johti Suomen Tivolin mukana kiertänyttä komediateatteriryhmää. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomalaiset teatterinjohtajat Luokka:Amerikansuomalaiset henkilöt Luokka:Hämeen vaalipiiri Luokka:Vuonna 1884 syntyneet Luokka:Vuonna 1950 kuolleet
Artturi Koskenkaiku

Artur (Artturi) Napoleon Koskenkaiku (vuoteen 1935 Koskelin, 14\. syyskuuta 1871 Saarijärvi – 4. helmikuuta 1955 Saarijärvi) oli suomalainen poliitikko, joka toimi SDP:n kansanedustajana vuosina 1919–1922 ja 1929–1930. == Elämä == Artturi Koskenkaiun vanhemmat olivat Heinolasta kotoisin ollut nimismies Karl Konstantin Koskelin (1933-1919) ja Aurora Stenbäck (1839-1894). Koskenkaiku suoritti keskikoulun vuonna 1889, jonka jälkeen hän toimi asioitsijana kotipitäjässään. Koskenkaiku oli Saarijärven säästöpankin johtaja ja kamreeri 1912–1914 sekä Pohjoismaiden Osakepankin Saarijärven konttorin johtaja 1916−1919. Koskenkaiku toimi kansanedustajana vuosina 1919–1922 ja 1929–1930 sekä presidentin valitsijamiehenä 1925 ja 1931. Hän oli myös Saarijärven kuntakokouksen esimies ja Saarijärven kunnanvaltuuston puheenjohtaja. Ensimmäisen sortokauden aikana vuonna 1899 Koskenkaiku kuului karvalakkilähetystöön joka kävi luovuttamassa niin sanotun Suuren adressin keisari Nikolai II:lle. Koskenkaiku oli sen nuorimpia jäseniä ja osallistui myös 1939 järjestettyyn 40-vuotisjuhlaan, jossa hän piti juhlapuheen lähetystön puolesta. Koskenkaiku omisti Saarijärvellä Herajärven rannalla sijainneen Peltoniemen tilan, jossa nykyään toimii Saarijärven museo. == Perhe == Artturi Koskenkaiun puoliso oli Venny Irene Flinckman (1877–1954), jonka kanssa hän avioitui vuonna 1919 kanssa. Koskenkaiun veli oli valtiopäivämies ja kansanedustaja William Koskelin. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Saarijärven kaupunginvaltuutetut Luokka:Vaasan läänin itäinen vaalipiiri Luokka:Vuonna 1871 syntyneet Luokka:Vuonna 1955 kuolleet
Pekka Silander

Pekka Tuomo Kaleva Silander (15. maaliskuuta 1925 Askainen – 14. toukokuuta 1968 Turku) oli suomalainen sähköasentaja, Metallityöväen liiton toimitsija ja Suomen kansan demokraattisen liiton kansanedustaja. Silanderin vanhemmat olivat ahtaaja Vihtori Anselm Silander ja Alli Eliina Mäkinen. Hän kävi keskikoulun ja työskenteli sähköasentajana eri laivatelakoilla Turussa 1942–1943 ja 1945–1963. Silander oli päätoimisena luottamusmiehenä Valmetin Pansion telakalla ja hän toimi Metallityöväen liiton Turun ammattiosaston toimitsijana 1964–1966. Silander oli kansanedustajana 1966–1968 edustaen Turun läänin eteläistä vaalipiiriä. Hän kuoli kesken edustajakautensa toukokuussa 1968 ja tilalle nousi Ensio Laine. Silander oli presidentin valitsijamies vuoden 1968 vaaleissa ja hän kuului myös Turun kaupunginvaltuustoon. Silander oli Metallityöväen liiton liittovaltuuston puheenjohtaja ja SAK:n työvaliokunnan jäsen. Hän kuului Suomen kommunistisen puolueen Turun piirikomiteaan, Työväen urheiluliiton liittovaltuustoon ja Valmet Oy:n hallintoneuvostoon. Pekka Silander oli naimisissa vuodesta 1945 Kerttu Saarisen kanssa. == Lähteet == * Luokka:Kansanedustajat Luokka:Turun kaupunginvaltuutetut Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Varsinais-Suomen vaalipiiri Luokka:Vuonna 1925 syntyneet Luokka:Vuonna 1968 kuolleet
Ožerelje

Ožerelje () on kaupunki Moskovan alueen Kaširan piirissä Venäjällä. Se sijaitsee 125 kilometriä Moskovasta etelään ja 10 kilometriä Kaširasta kaakkoon. Kaupungissa risteytyvät Moskovasta Donbassiin ja Saratoviin suuntautuvat rautatiet. Asukkaita on 10 900 henkeä (vuonna 2005). Ožereljen kylä mainitaan ensimmäisen kerran vuonna 1578–1579. Vuonna 1900 rakennetun Paveletsin rautatien varrelle syntyi samanniminen asema. 1930-luvulla paikkakunnasta tuli rautatieristeys ja sinne rakennettiin suuri veturivarikko. Vuonna 1958 Ožerelje sai kaupungin statuksen. Veturivarikon ja muiden rautateitä palvelevien yritysten lisäksi kaupungissa on tiili- ja rehutehdas. Kaupungin lähellä on suurkanala. ==Lähteet== * Luokka:Moskovan alueen kaupungit
Eeli Lepistö

Eeli Aleksanteri Lepistö (9. elokuuta 1926 Ylistaro – 30. heinäkuuta 1973 Helsinki) oli suomalainen muurari ja sosialidemokraattien piirisihteeri sekä kansanedustaja. Lepistön vanhemmat olivat muurari Juho Jaakko Lepistö ja Susanna Eliina Kallio. Hän kävi kansakoulun ja työskenteli sitten muurarina vuoteen 1957 saakka. Lepistö oli Vaasan läänin pohjoisen sos.dem. piirin piirisihteerinä 1957–1958 ja Vaasan läänin sos.dem. piirisihteerinä 1958–1970. Lepistö oli kansanedustajana 1970–1973 edustaen Vaasan läänin vaalipiiriä. Hän kuoli kesken edustajakautensa kesällä 1973 ja hänen seuraajakseen tuli SDP:n Akseli Rodén. Lepistö oli presidentin valitsijamiehenä vuoden 1968 presidentinvaaleissa ja hän toimi myös Ylistaron kunnanvaltuuston varapuheenjohtajana. Lepistö kuului Osuusliike Vaasanseudun edustajistoon ja Suomi–Neuvostoliitto-Seuran piiritoimikuntaan. Eeli Lepistö oli naimisissa vuodesta 1952 Toini Maria Tynjälän kanssa. == Lähteet == * Luokka:Kansanedustajat Luokka:Suomen Sosialidemokraattisen Puolueen poliitikot Luokka:Ylistaron kunnanvaltuutetut Luokka:Vaasan vaalipiiri Luokka:Suomalaiset muurarit Luokka:Vuonna 1926 syntyneet Luokka:Vuonna 1973 kuolleet
Peter Pelach

Peter Pelach (s. 22. heinäkuuta 1974 Liptovský Mikuláš) on slovakialainen riistamaaliampuja ja nuorten maailmanmestari. Pelach voitti Milanossa 1994 MM- kilpailuissa henkilökohtaisen kullan, kaksi joukkuekultaa ja kaksi joukkuepronssia poikien sarjassa. Miesten sarjassa hän on saavuttanut MM- kilpailuissa kaksi hopeaa ja viisi pronssia sekä EM-kilpailussa kultaa ja pronssia. ==Lähteet== * * Luokka:Slovakialaiset ampujat Luokka:Vuonna 1974 syntyneet Luokka:Elävät henkilöt
Yrjö Komu

Yrjö Aleksanteri Komu (17. tammikuuta 1890 Haapavesi – 5. helmikuuta 1939 Haapavesi) oli suomalainen toimittaja ja poliitikko, joka toimi SDP:n kansanedustajana vuosina 1917 ja 1922–1927. == Elämä == Yrjö Komun vanhemmat olivat suntio Aleksanteri Komu (1845-1908) ja Anna Sofia Pihlajaniemi (1857-1936). Kansakoulun käytyään hän opiskeli Keski-Pohjanmaan kansanopistossa ja suoritti maamieskoulun kurssin. Myöhemmin Komu työskenteli asioitsijana ja piti omaa asianajotoimistoa Haapavedessä. Komu oli nuoresta lähtien mukana sosialidemokraattisessa työväenliikkeessä toimien muun muassa Haapaveden työväenyhdistyksen puheenjohtajana. Hän oli myös Oulun sosialidemokraattisen nuoriso-osaston julkaiseman Pohjan Voiman toimittajana. Suoritettuaan SDP:n puolueopiston kurssin 1914 Komu työskenteli Oulun eteläisen vaalipiirin luennoitsijana ja järjestäjänä. Hänet valittiin kansanedustajaksi vuoden 1916 eduskuntavaaleissa. SDP:n maltillista siipeä edustanut Komu ei osallistunut Sisällissodan aikana punaisten toimintaan, mutta joutui silti Oulun vankileirille. Vuonna 1919 Komu muutti Mikkeliin, jossa hän elvytti sodan lamauttamaa työväenliikkeen järjestötoimintaa. Komu oli Mikkelin vaalipiirin sosialidemokraattisen piirin piirisihteerinä 1919–1931 ja Vapaus-lehden toimitussihteerinä 1921-1923. Vuonna 1922 hänet valittiin jälleen kansanedustajaksi. Komu oli myös presidentin valitsijamies 1925. Hän jätti eduskunnan vuonna 1927 sairauden vuoksi. Palattuaan kotiseudulleen Komu oli vielä mukana järjestötoiminnassa ja työskenteli asioitsijana. Hän vietti viimeiset vuotensa eristäytyneenä maatilallaan Haapavedellä uutta peltoa raivaten. Komu kuoli pitkäaikaisen sairauden jälkeen 49-vuotiaana helmikuussa 1939. Hänet on haudattu perhehautaan Jaananmäen hautausmaahan. == Perhe == Yrjö Komu oli naimaton ja perheetön. Hänen veljensä oli kansanedustaja Juho Komu. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Suomalaiset toimittajat Luokka:Suomen sisällissodan punaiset Luokka:Oulun läänin eteläinen vaalipiiri Luokka:Etelä-Savon vaalipiiri Luokka:Vuonna 1890 syntyneet Luokka:Vuonna 1939 kuolleet
Shalamar

Shalamar oli yhdysvaltalainen 70- ja 80-luvulla toiminut pop-yhtye. Yhtyeen kasasi tuottaja Dick Griffey vuonna 1978 sessiomuusikot korvanneiden laulajien Jody Watleyn, Jeffrey Danielin ja Howard Hewettin ympärille. Yhtyeen ensimmäinen hitti tällä kokoonpanolla oli vuoden 1979 'Second Time Around', joka nousi Yhdysvaltain pop-listan kahdeksanneksi ja R&B-listan; ykköseksi Leon Silvers III:n tuottamana. Yhtyeen isoin listamenestys Isossa-Britanniassa oli vuoden 1982 singlejulkaisu 'A Night to Remember', joka nousi listalla viidenneksi. Yhtyeen menestys alkoi hiipua vuonna 1983 Watleyn ja Danielin jätettyä yhtyeen. ==Diskografia== ===Albumit=== *1977: Uptown Festival (Soul Train) – US #48, R&B; #22 *1978: Disco Gardens (Solar) – US #171, R&B; #52 *1979: Big Fun (Solar) – US #23, R&B; #4 *1981: Go For It (Solar) – US #115, R&B; #18 *1981: Three For Love (Solar) – US #40, R&B; #8 *1982: Friends (Solar) – US #35, R&B; #1 UK #6 *1982: Greatest Hits (Solar) – R&B; #48 UK #71 *1983: The Look (Solar) – US #79, R&B; #13 UK #7 *1984: Heartbreak (Solar) – US #90, R&B; #32 *1987: Circumstantial Evidence (Solar) – R&B; #29 *1990: Wake Up (Solar) *2006: Ultimate Collection (Capitol) ===Singles=== *1977: "Ooh Baby, Baby" – R&B; #59 *1977: "Uptown Festival (Part 1)" – US #25, R&B; #10, UK #30 *1978: "Take That to the Bank" – US #79, R&B; #11, UK #20 *1979: "I Owe You One" – R&B; #60, UK #13 *1979: "Right in the Socket" – R&B; #22 UK #44 *1979: "The Second Time Around" – US #8, R&B; #1 UK #45 *1981: "Full of Fire" – US #55, R&B; #24 *1981: "Make That Move" – US #60, R&B; #6, UK #30 *1981: "Sweeter as the Days Go By" – R&B; #19 *1981: "This Is for the Lover in You" – R&B; #17 *1982: "I Can Make You Feel Good" – R&B; #33, UK #7 *1982: "A Night to Remember" – US #44, R&B; #8, UK #5 *1982: "There It Is" – UK #5 *1982: "Friends" – UK #12 *1983: "Dead Giveaway" – US #22, R&B; #10, UK #8 *1983: "Disappearing Act" – UK #18 *1984: "Over and Over" – R&B; #26, UK #23 *1984: "Amnesia" – US #73, R&B; #49 UK #61 *1984: "Dancing in the Sheets" – US #17, R&B; #18 UK #41 *1984: "Deadline USA" – R&B; #34 UK #52 *1984: "You Can Count On Me" – R&B; #77 *1985: "Don't Get Stopped in Beverly Hills" – R&B; #79 *1985: "My Girl Loves Me" – R&B; #22 *1987: "Circumstantial Evidence" – R&B; #30 *1987: "Games" – R&B; #11 ==Aiheesta muualla== *Yhtyeen omat sivut Luokka:Yhdysvaltalaiset popyhtyeet
Eemil Vekara

Emil Henrik (Eemil Heikki) Vekara (sukunimi vuoteen 1906 Krook; 12. marraskuuta 1874 Karstula – 16. helmikuuta 1933 Helsinki) oli suomalainen agronomi, asutustarkastaja ja Nuorsuomalaisen Puolueen kansanedustaja. Vekaran vanhemmat olivat talollinen Heikki Krook ja Maria Gustava Oppman. Hän pääsi ylioppilaaksi 1894 ja valmistui agronomiksi 1897. Vekara hoiti aluksi kotitilaansa Karstulassa 1897–1901 ja toimi sitten Tuorlan maanviljelyskoulun opettajana ja koulutilan kirjanpitäjänä Salossa 1901–1903 sekä Kemin piirin lääninagronomin viransijaisena 1903–1904 ja apulaisagronomina Kemissä 1905–1910. Vekara oli maanviljelijänä Karstulassa 1907–1916 ja hän toimi samalla Karstulan hoitoalueen metsäkasöörinä 1909–1917. Hän oli sen jälkeen Keski-Suomen maanviljelysseuran vt. sihteerinä ja maatalous- ja karjanhoitokonsulenttina 1917–1919, Jyväskylän piirin asutustarkastajana 1919–1929 ja viimeksi Keski-Suomen maanviljelysseuran vt. sihteerinä ja maatalouskonsulenttina 1929–1930. Vekara oli kansanedustajana 1917–1919 edustaen Vaasan läänin itäistä vaalipiiriä. Hän oli myös Karstulan kunnallislautakunnan esimiehenä, toimi Valion tilintarkastajana ja kuului Keski-Suomen maanviljelysseuran johtokuntaan. Eemil Vekara oli naimisissa vuodesta 1901 Maria Olivia Pietilän kanssa. == Lähteet == * Luokka:Kansanedustajat Luokka:Nuorsuomalaiset poliitikot Luokka:Vaasan läänin itäinen vaalipiiri Luokka:Vuonna 1874 syntyneet Luokka:Vuonna 1933 kuolleet
Pavlovski Posad

Pavlovski Posad () on kaupunki Moskovan alueella Venäjällä. Se sijaitsee Meštšeran alangolla Kljazmaan laskevan Vohna-joen rannalla 68 kilometriä Moskovasta itään. Kaupunki on Pavlovski Posadin piirin keskus. Sen kautta kulkee Moskovan ja Vladimirin välinen rautatie (Pavlovski Posadin asema). Asukkaita on 63 700 henkeä (vuonna 2011). Kaupungin paikalla sijainnut Pavlovon eli Vohnan kylä tunnetaan vuodesta 1328 lähtien. 1700-luvun puolivälissä kylän ympärille syntyi pienimuotoista kutomoteollisuutta. 1800-luvun puoliväliin mennessä Pavlovosta tuli huomattava kauppapaikka. Vuonna 1844 se sai kaupunginoikeudet nimellä Pavlovski Posad. 1800-luvun lopulla ja 1900-luvun alussa Pavlovski Posadista muodostui merkittävä tekstiiliteollisuuden keskus, joka on kuuluisa värikkäistä villa- ja silkkihuiveistaan. Nykyään kaupungissa on tekstiiliteollisuuden ohella myös elektroniikka-, laite-, rakennustarvike- ja kemian teollisuutta. ==Lähteet== * Luokka:Moskovan alueen kaupungit
Carla Bosco

Carla Marta Stefania Bosco (s. 22. joulukuuta 1983 Mikkelin maalaiskunta) on suomalainen entinen pikajuoksija. Bosco on saavuttanut 16 aikuisten SM- mitalia, joista neljä kultaista. Hän edusti Suomea lukuisia kertoja maaotteluissa sekä nuorten MM-kilpailuissa Jamaikan Kingstonissa. Hän lopetti kilpauransa vuonna 2009Tilastopaja. == Aikuisten SM-mitalit == Ulkoradoilla *100 m **Pronssia 2005 (12,04) *200 m **Hopeaa 2001 (24,97) *4 × 100 m **Kultaa 2004, 2005 **Hopeaa 2000, 2002 **Pronssia 2001 *4 × 400 m **Kultaa 2005 **Hopeaa 2002, 2003, 2004 Sisäradoilla *60 m **Pronssia 2002 (7,51) *200 m **Hopeaa 2002 (24,63), 2003 (24,64) *4 × 200 m **Kultaa 1999 **Pronssia 2004 == Henkilökohtaiset ennätykset == Ulkoradoilla *100 m 11,86 (2002) *200 m 24,11 (2002) *400 m 54,59 (2005) *100 m aidat 14,29 (2001) *Pituus 585 (2001) Sisäradoilla *60 m 7,51 (2002) *100 m 12,19 (2003) *200 m 24,64 (2003), ylipitkällä radalla 24,43 (2001) *400 m 57,34 (2009), ylipitkällä radalla 57,27 (2009) *60 m aidat 8,80 (2001) ==Yksityiselämä== Boscon sisko on entinen yleisurheilija, näyttelijä Manuela Bosco. Siskosten isä oli fysiologian professori Carmelo Bosco. Harri Kirvesniemi on heidän enonsa. == Lähteet == == Aiheesta muualla == * Luokka:Suomalaiset pikajuoksijat Luokka:Suomenitalialaiset Luokka:Vuonna 1983 syntyneet Luokka:Elävät henkilöt
The Age of Nero

__NOTOC__ The Age of Nero on norjalaisen black metal -yhtye Satyriconin seitsemäs albumi. Se julkaistiin 3. marraskuuta 2008 levymerkillä Roadrunner Records. == Kappaleet == === Standardipainos === # # # # # # # # === Rajoitetun painoksen bonuslevy === # # # # # # # # == Kokoonpano == * Satyr – kitara, basso, kosketinsoittimet, laulu * Frost – rummut == Arvostelut == * About.com: About.com: Album review * Allmusic: Allmusic review * Blabbermouth: 8/10Blabbermouth: CD review * Imperiumi.net: Imperiumi.net: Levyarvio * PopMatters: PopMatters: Album review * Soundi: == Lähteet == == Aiheesta muualla == * Albumi battlegrim.net-sivustolla * * Luokka:Satyriconin albumit Luokka:Vuoden 2008 albumit
Molly Stanton

Molly K. Santon (s. 13. maaliskuuta 1980 Los Angeles, Kalifornia, Yhdysvallat) on yhdysvaltalainen näyttelijä, joka esitti Twins-sarjassa Farrah Arnoldia vuosina 2005–2006. Hän aloitti näyttelijäuransa vuonna 1999 Passions-sarjassa ollessaan 19-vuotias, ja jätti sarjan 2004. Stanton soittaa harrastuksenaan rumpuja, kitaraa sekä pianoa. Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Robert Bennett (yleisurheilija)

Robert Bennett (8. syyskuuta 1919 – 13. joulukuuta 1974) oli yhdysvaltalainen moukarinheittäjä ja olympiamitalisti. Bennett saavutti moukarinheitossa olympiapronssia Lontoossa 1948 tuloksella 53,73. Hän voitti maanmiehensä Samuel Feltonin seitsemällä senttimetrillä. ==Lähteet== * * Luokka:Yhdysvaltalaiset moukarinheittäjät Luokka:Yhdysvaltalaiset olympiamitalistit Luokka:Vuonna 1919 syntyneet Luokka:Vuonna 1974 kuolleet
Erin Sanders

Erin Zariah Sanders (s. 19. tammikuuta 1991 Santa Monica, Kalifornia) on yhdysvaltalainen näyttelijä. Hän on näyttellyt Quinn Pensky -nimistä tyttöä Zoey 101 -sarjassa vuodesta 2005 lähtien. Sanders on näytellyt televisiosarjoissa 9-vuotiaasta asti. Hänen vanhempansa ovat Kathy Silbert- Sanders ja Marc Sanders. Vuonna 2008 Sanders alkoi näytellä saippuasarjassa Tunteita ja tuoksuja, jossa hän esittää Eden Baldwin -nimistä hahmoa. Luokka:Yhdysvaltalaiset näyttelijät Luokka:Vuonna 1991 syntyneet Luokka:Elävät henkilöt
Robert Bennett (uimari)

Robert Earl Bennett (s. 23. toukokuuta 1943) on entinen yhdysvaltalainen uimari ja olympiamitalisti. Bennett saavutti 100 metrin selkäuinnin olympiapronssia Roomassa 1960 ajalla 1,02,3. Tokion 1964 olympialaisten ainoa selkäuintilaji oli 200 metriä, jossa Bennett saavutti pronssia ajalla 2.13,1 varmistaen Yhdysvaltain kolmoisvoiton. ==Lähteet== * * Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1943 syntyneet Luokka:Elävät henkilöt
Robert Bennett

Robert Bennett on seuraavien henkilöiden nimi: * Robert Bennett, yhdysvaltalainen republikaanipoliitikko * Robert Earl Bennett, yhdysvaltalainen uinnin olympiamitalisti * Robert Bennett, yhdysvaltalainen moukarinheiton olympiamitalisti * Robert Russell Bennett, yhdysvaltalainen säveltäjä ja sovittaja
Pöytäliina

Pöytäliina on liina, jolla suojataan pöydän pintaa. Pöytäliinan tarkoitus on myös koristaa pöytää ja vaimentaa astioiden aiheuttamaa melua.Hellwage- Schmidt, H.: Kaunis kattaus lautasliinoilla. Otava 2000, s. 12 Usein pöytäliina on valmistettu puuvillasta tai pellavasta. Vanhimmat tunnetut pöytäliinat esiintyvät 1400-luvun maalauksissa. Pöytähuopaa, nykyisin villan sijasta usein tekokuituista, käytetään pöytäliinan alla tekemään pöydänpinnasta pehmeämpi ja vaimentamaan astioiden melua. Kaitaliina on pitkänomaisissa pöydissä käytettävä pitkä ja kapea pöytäliina, joka peittää vain pöytäpinnan keskiosan pöydän leveyssuunnassa. Kaitaliinaa voidaan käyttää pelkästään tai koko pöydän kattavan pöytäliinan päällä erityisen juhlavaa kattausta tavoiteltaessa.Holm, Thora. 1926. Pöydän kattaminen ja tarjoilu. Helsinki: Kustannus O.Y. Minerva, ks. sivu 21 teoksessa Kateliina on kate- eli aluslautasen päälle asetettava, pyöreä tai neliömäinen, usein pitsistä tehty ohut liina, jonka tarkoitus on estää kolahdus, kun ruokalautanen asetetaan katelautaselle.Kattamusopas: Historiaa ja tietoa pöytäkulttuurista. 1987. Helsinki: Forma ry, ks. sivu 16 teoksessa Lautasliina on kattauksessa usein näyttävästi taiteltu tai lautasliinarenkaaseen rullattu neliömäinen liina, jonka ruokailija avaa ja asettaa syliinsä ruokailua aloittaessaan.Wulfcrona, Marie Louise. 1997. Servetter: historia, brutningar, skötsel. Stockholm: Nordiska Museet, sivu 18, 38; ks. sivu 16 teoksessa Pikkuliina eli tabletti on kunkin ruokailijan ruokailuvälinekattauksen alle laitettava noin 30 x 40 cm liina, jollaisia voidaan käyttää myös esimerkiksi kukkamaljakon alla.. Sivu 50. Vahakangaspöytäliinaa, kansankielellä ”vakstuukia”, käytetään usein arkiruokailupöydän suojana. Vahakangas oli alun perin öljykangasta muistuttavaa vahakäsiteltyä puuvillakangasta, mutta muovikäsittely korvasi vahan 1950–1960-luvuilla. Kertakäyttöisiä pöytäliinoja valmistetaan sekä paperista että kuitukankaasta. ==Muiden kuin ruokapöytien liinat== Muilla kodin pöytäpinnoilla ja pöydänkorkuisten kalusteiden yläpinnoilla käytetään etenkin perinteisessä sisustamisessa pieniä koristeliinoja, jotka peittävät vain osan pinnan keskiosasta. Pyöreillä pöydillä suositaan perinteisesti pyöreitä pitsi- tms. koristeliinoja, suorakulmaisilla pöytätasoilla suorakulmaisia kaitaliinoja. Koristeliinan päälle asetetaan usein jokin koriste-esine. Kukkamaljakon tai huonekasvin alla liina suojelee jossain määrin kalusteen pintaa vesivaurioilta. __NOTOC__ ==Katso myös== *Lasinalunen ==Lähteet== == Kirjallisuutta == * == Aiheesta muualla == * History of the Printed Tablecloth Luokka:Kodintekstiilit Luokka:Pöydät
Clyde Scott

Clyde Scott (29. elokuuta 1924 – 30. tammikuuta 2018) oli yhdysvaltalainen pika-aitajuoksija ja olympiamitalisti. Scott saavutti 110 metrin aitajuoksussa olympiahopeaa Lontoossa 1948 ajalla 14,1 s. Yhdysvallat otti kilpailussa kolmoisvoiton, vaikka maailmanennätysmies Harrison Dillard ei päässyt mukaan epäonnistuttuaan Yhdysvaltain karsinnoissa. ==Lähteet== * * ===Viitteet=== Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1924 syntyneet Luokka:Vuonna 2018 kuolleet
Penelope Ann Miller

Penelope Andrea Miller (s. 13. tammikuuta 1964 Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan elokuvista Mafiakokelas (1990), Carlito’s Way (1993), Kova paikka: Shadow (1994), The Relic (1997), Rhapsody in Bloom (1998), Täydellinen paljastus (2001), Pahan sanansaattajat (2007) ja The Birth of a Nation (2016). == Palkinnot == * Special Jury Award (1998) * CFCA Award (1991) == Ehdokkuudet == * Video Premire Award (2001) * Saturn (1995, 1997) * Golden Globe (1994) == Yksityiselämä == Miller oli naimisissa Will Arnettin kanssa vuosina 1994–1995. Toisen avioliittonsa hän solmi James Hugginsin kanssa 28. toukokuuta 2000. Heillä on kaksi tytärtä. Miller seurusteli aikoinaan myös Al Pacinon kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Craig Dixon

Craig Dixon (3. maaliskuuta 1926 – 25. helmikuuta 2021) oli yhdysvaltalainen pika-aitajuoksija ja olympiamitalisti. Dixon saavutti 110 metrin aitajuoksussa olympiapronssia Lontoossa 1948 ajalla 14,1 s. Yhdysvallat otti kilpailussa kolmoisvoiton, vaikka maailmanennätysmies Harrison Dillard ei päässyt mukaan epäonnistuttuaan Yhdysvaltain karsinnoissa. ==Lähteet== * * Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1926 syntyneet Luokka:Vuonna 2021 kuolleet
Gabonin jalkapallomaajoukkue

Gabonin jalkapallomaajoukkue on Gabonin virallinen jalkapallomaajoukkue. Joukkue ei ole koskaan selviytynyt jalkapallon maailmanmestaruuskilpailuihin. Gabonin tunnetuin pelaaja on Pierre-Emerick Aubameyang. ==Arvokisat== ===Maailmanmestaruuskilpailut=== *1930–1962 - Ei osallistunut karsintoihin *1966 - Jäi pois *1970 - Ei osallistunut karsintoihin *1974 - Jäi pois *1978–1986 - Ei osallistunut karsintoihin *1990–2010 - Ei selviytynyt karsinnoista ===Afrikan mestaruuskilpailut=== *1957–1970 - Ei osallistunut karsintoihin *1972 - Ei selviytynyt karsinnoista *1974 - Jäi pois *1976 - Ei osallistunut karsintoihin *1978 - Ei selviytynyt karsinnoista *1980 - Ei osallistunut karsintoihin *1982 - Jäi pois *1984–1992 - Ei selviytynyt karsinnoista *1994 - 1. kierros *1996 - Puolivälierät *1998 - Ei selviytynyt karsinnoista *2000 - 1. kierros *2002–2008 - Ei selviytynyt karsinnoista *2010 - 1. kierros *2012 - Puolivälierät *2013 - Ei selviytynyt karsinnoista *2015-2017 - 1. kierros ==Entisiä valmentajia== * Paulo Duarte * Alain Giresse * / Gernot Rohr ==Lähteet== Luokka:Gabonin jalkapallo Luokka:Jalkapallomaajoukkueet
George Stanich

George Stanich (s. 4. marraskuuta 1928) on entinen yhdysvaltalainen korkeushyppääjä ja olympiamitalisti. Stanich saavutti korkeushypyssä olympiapronssia Lontoossa 1948 tuloksella 195 cm. Saman tuloksen saivat toiseksi, neljänneksi ja viidenneksi sijoittuneet, ja ensimmäistä kertaa olympiahistoriassa samaan tulokseen päätyneiden sijoitukset ratkaistiin pudotusten määrällä. Hänen edelleen sijoittuivat australialainen John Winter ja norjalainen Björn Paulson. Yhdysvaltain olympiakarsinnoissa Stanich joutui hyppäämään yli kaksi metriä päästäkseen olympialaisiin. ==Lähteet== * * Luokka:Yhdysvaltalaiset korkeushyppääjät Luokka:Yhdysvaltalaiset olympiamitalistit Luokka:Vuonna 1928 syntyneet Luokka:Elävät henkilöt
Mustaruostepyrstö

Mustaruostepyrstö (Cercotrichas podobe) on afrikkalainen varpuslintu. == Koko ja ulkonäkö == Linnun pituus on noin 18 cm, siipien kärkiväli 23–28 cm ja paino noin 25 g. Mustaruostepyrstö muistuttaa olemukseltaan ruostepyrstöä, mutta sen höyhenpuku on musta, ja sen pyrstö on huomattavasti pitempi ja koivet hieman korkeammat kuin ruostepyrstöllä. Pyrstösulissa on valkeat kärjet samoin kuin pyrstön alapeitinhöyhenissä. Sukupuolet ovat samanväriset.Cramp, Stanley (päätoim.) 1988: Handbook of the Birds of Europe, the Middle East and North Africa. – Oxford University Press. Hongkong. == Esiintyminen == Mustaruostepyrstö elää Afrikan kuivilla alueilla Saharan eteläpuolella Senegalista Punaiselle merelle ja Arabian niemimaan eteläosissa. Nimialalaji podope elää Afrikassa ja alalaji melanoptera Arabiassa. Laji on paikkalintu, mutta jotkut yksilöt voivat suorittaa vaelluksia, jolloin niitä on tavattu Algeriassa ja Israelissa. Lajin elinalueen laajuus on 1–10 miljoonaa neliökilometriä. == Elinympäristö == Mustaruostepyrstöt elävät kuivilla akasiaa kasvavilla savanneilla ja aavikoiden reunamien pensaikoissa. Se viihtyy myös puutarhoissa. == Lisääntyminen == Pesä on kolossa tai halkeamassa, esimerkiksi puunrungossa, pienen rakennuksen kattorakenteissa tai taatelipalmun lehtiruusukkeessa. == Ravinto == Mustaruostepyrstöt syövät ainakin hyönteisiä ja muita pieniä selkärangattomia. == Lähteet == * Kuvia === Viitteet === Luokka:Siepot
Herbert Douglas

Herbert Paul Douglas (9. maaliskuuta 1922 Pittsburgh – 22. huhtikuuta 2023 Pittsburgh) oli yhdysvaltalainen pituushyppääjä ja olympiamitalisti. Douglas saavutti pituushypyssä olympiapronssia Lontoossa 1948 tuloksella 754 cm. ==Lähteet== * * ===Viitteet=== Luokka:Yhdysvaltalaiset pituushyppääjät Luokka:Yhdysvaltalaiset olympiamitalistit Luokka:Yli satavuotiaiksi eläneet yhdysvaltalaiset Luokka:Vuonna 1922 syntyneet Luokka:Vuonna 2023 kuolleet
Jeroen Krabbé

Jeroen Aart Krabbé [jə'run 'aːrt krɑ'beː]How to pronounce Jeroen Krabbé. Forvo. Viitattu 10.8.2022.How To Pronounce Jeroen Krabbe YouTube. Viitattu 10.8.2022. (s. 5. joulukuuta 1944, Amsterdam, Noord-Holland) on alankomaalainen näyttelijä. Hänet tunnetaan muun muassa rooleistaan elokuvista Gestapon vihollinen nro. 1 (1977), 007 vaaran vyöhykkeellä (1987), Rankaisija (1989), Takaa-ajettu (1993), Left Luggage (1998), Kohtalon arkkitehdit (2001) ,Ocean's Twelve (2004) ja Transporter 3 (2008). Krabbé on naimisissa Herman kanssa. Heillä on kolme poikaa, Martjin (s. 1968), Jasper (s. 1970) ja Jakob (s. 1983). Hänen isoisänsä ja isänsä olivat maalareita ja hänen äitinsä oli kääntäjä ja kirjailija. Hänellä on myös veli Tim, joka on kirjailija. == Palkinnot == * Blue Angel (1998) * Prize of the Guild of German Art House Cinemas (1998) * Emden Film Award (1998) * Grolsh Film Award (1998) * Golden Galf (1996) Kulttuuripalkinto == Ehdokkuudet == * Golden Galf (2002) * Best Film (2002) * Golden Berlin Bear (1998) == Lähteet == == Aiheesta muualla == * Luokka:Alankomaalaiset näyttelijät Luokka:Vuonna 1944 syntyneet Luokka:Elävät henkilöt
Arvi A. Laakso

Arvi Aleksander Laakso (31. elokuuta 1903 TampereMartti, s. 1, 91 – 26. lokakuuta 1997 TampereMartti, s. 3, 91) oli suomalainen kommunisti, Hämeen Yhteistyön päätoimittaja sekä Lenin-museon johtaja. Laaksosta tuli kommunisti kotitaustansa ja sisällissodan vaikutuksesta. Isä kuoli 1918 vankileirillä ja Laakso itsekin joutui 14-vuotiaana vankileirille, josta kuitenkin melko pian vapautui. Laakso liittyi mukaan SKP:hen kesällä 1923.Martti, s. 59 Hän työskenteli nuorena sekalaisissa tehtävissä ja rakennuksilla. Noin vuodesta 1927 hän oli Vaasassa Työn äänen päätoimittajana. Sen jälkeisten tietojen mukaan hän oli puolueen salaisessa toiminnassa mukana, ja EK:lla oli hänestä mappi noin vuodesta 1928Martti, s. 66. Vuosi 1928 oli vedenjakaja hänen elämässään, ja tuolloin alkoi eteneminen vastuullisempiin tehtäviin puolueessaMartti, s. 71. Hänet pidätettiin Vaasan torilta 29. huhtikuuta 1929.Martti, s. 72 Hänet vapautettiin 16. heinäkuuta 1929Martti, s. 74. Hän sai kuitenkin tuomion ja hänet pidätettiin uudestaan 4. huhtikuuta 1930, jolloin hän lähti kärsimään Korkeimman oikeuden langettamaa vuoden mittaista tuomiota syyllistymisestä valtiopetoksen valmisteluun. Hänet tunnettiin supliikkimiehenäMartti, s. 75 Laakso asui Tampereella lähes koko elämänsä lyhyitä katkoja lukuun ottamatta, kuten että joutui myöhemmin uudelleen vankileireille, muun muassa Koveroon jatkosodan aikana.Martti, s. 2 Hämeen Yhteistyön päätoimittaja hän oli vuosina 1946–1963, ja siirryttyään siitä tehtävästä eläkkeelle hän oli 10 vuotta Tampereen Lenin-museoon johtajana.Martti, s. 2–3 Laakson pääosin julkaisemattomia muistelmia on kolmessa paikassa: Tampereen yliopiston kansanperinteen laitoksen arkistossa osana Tampereen poliittinen perinne -äänitekokoelmaa, Laakson pojan Kauko Laakson yksityisarkistossa lehtiartikkeleista Laakson itse editoimana leikekirjana sekä Työväen muistitietotoimikunnan kokoelmissa.Martti, Alkusanat Arvi Laaksolla oli yhdeksän sisarusta, joista kaksi kuoli pienenä. Läheisin hän oli vanhimpien veljiensä Yrjön ja Väinön kanssa, joiden kanssa hän oli samalla vankileirilläMartti, s. 20. Tunnetuin muista veljistä oli desantti Eino Laakso. ==Lähteet== * Marja-Riitta Martti: Sisällissodan varjossa, aatteen valossa Tampereen yliopisto 2012, pro gradu. * ===Viitteet=== Luokka:SKP:ssä (1918–1990) vaikuttaneet henkilöt Luokka:Suomalaiset päätoimittajat Luokka:Suomen sisällissodan punaiset Luokka:Vuonna 1903 syntyneet Luokka:Vuonna 1997 kuolleet
Sauvonkylä

Sauvonkylä on yksi Halikon suurimmista kylistä kunnan pohjoisosassa Vaskiolla. Sauvonkylä ulottuu Vaskion keskustasta aivan Marttilan kunnanrajalle saakka. Sauvonkylän maisemaa leimaa Salo–Aura -tie, joka kulkee kylän halki. Kylän pohjoisosa on harvaan asuttua metsää, mutta etelämpänä on kumpuista peltomaisema, jota rikkoo ojat ja purot sekä hajanainen asutus. Kylän suuret kantatilat sijaitsevat Vaskion keskustan pohjoisosassa, joiden lisäksi eripuolilla kyläaluetta on maatiloja, jotka ovat olleet entisiä torppia tai siirtoväen ja rintamamiesten asutusta. Sauvonkylä on myöhäiskeskiaikainen uudisasutuskylä ja ensimmäinen maininta siitä on vuodelta 1533. Kylä paloi 1560-luvun alussa, minkä vuoksi kyläkeskus siirrettiin hieman itään alkuperäisestä paikasta. Hallinnollisesti kylä kuului Marttilaan vuoteen 1860 asti, vaikka samalla se on ollut Halikon emäseurakunnan piirissä. Suurilla kantatiloilla on ollut huomattavan paljon torppia, jotka kaikki itsenäistyivät 1900-luvun alussa. Kunta osti kylän kantatilan Mäen vuonna 1921 ja sinne perustettiin Vaskion toinen kansakoulu. Mäenkoulu toimi peruskouluna vielä vuoteen 2006 asti. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Halikon kylät
Eve Hewson

Memphis Eve Hewson (s. 7. heinäkuuta 1991 Dublin, Irlanti) on irlantilainen näyttelijä, joka asuu pääasiassa Yhdysvalloissa. Hän on rockyhtye U2:n laulajan Bonon ja hänen vaimonsa Ali Hewsonin lapsi, toinen neljästä sisaruksesta. Hän valmistui näyttelijäksi vuonna 2013 New Yorkin yliopistosta. == Filmografia == === Elokuvat === * The 27 Club (2008) * Darkness Turns to Light, lyhytelokuva (2008) * For the First Time, lyhytelokuva (2010) * This Must Be the Place (2011) * Blood Ties (2013) * Enough Said (2013) * Vakoojien silta (Bridge of Spies, 2015) * Papillon (2017) * Paper Year (2018) * Robin Hood (2018) * Hello Apartment, lyhytelokuva (2018) * The True Adventure of Wolfboy (2019) * Tesla (2020) === TV-sarjat === * The Knick (2014–2015) * Behind Her Eyes (2020) * The Luminaries (2020) == Lähteet == == Aiheesta muualla == * * * Luokka:Irlantilaiset näyttelijät Luokka:Vuonna 1991 syntyneet Luokka:Elävät henkilöt
James Fuchs

James Emanuel ”Jim” Fuchs (6. joulukuuta 1927 Chicago – 8. lokakuuta 2010 New York) oli yhdysvaltalainen kuulantyöntäjä ja olympiamitalisti.Kamper, s. 83 Fuchs saavutti kuulantyönnössä olympiapronssia Lontoossa 1948 tuloksella 16,42 m varmistaen Yhdysvaltain selvän kolmoisvoiton – neljänneksi sijoittunut Puolan Mieczyslaw Lomowski hävisi hänelle 99 senttimetriä.Wallechinsky, s. 101 Seuraavina vuosina Fuchs paransi neljästi lajin maailmanennätystä. Heinäkuussa 1949 hän teki Oslossa maailmanennätyksen 17,79 m ja paransi sitä huhtikuussa 1950 Los Angelesissa tulokseen 17,82 sekä elokuussa 1950 kahden päivän välein ensin Visbyssä tulokseen 17,90 ja sitten Eskilstunassa tulokseen 17,95.Butler, s. 471 Helsingin 1952 olympialaisten aikaan hän oli yhä maailmanennätysmies, mutta tälläkin kertaa hän oli kolmesta yhdysvaltalaisesta heikoin ja sai pronssia tuloksella 17,06 m. Olympiakultaa voitti Parry O'Brien, joka vuonna 1951 Yhdysvaltain mestaruuskilpailuissa oli katkaissut Fuchsin 88 kilpailun voittoputken. Vuonna 1951 Buenos Airesissa järjestetyissä ensimmäisissä Pan- Amerikan kisoissa Fuchs voitti sekä kuulantyönnön (17,25 m) että kiekonheiton (48,91 m).Butler, s. 293 Fuchs kuoli 82-vuotiaana lokakuussa 2010. ==Lähteet== * * * ===Viitteet=== Luokka:Yhdysvaltalaiset kuulantyöntäjät Luokka:Yhdysvaltalaiset olympiamitalistit Luokka:Vuonna 1927 syntyneet Luokka:Vuonna 2010 kuolleet